Paster

Pərviz Quluzadə və ya səhnə adı ilə Paster () — Azərbaycan repçisi.

 Həyatı və karyerası 

 Erkən illəri 
1991-ci il oktyabr ayının 18-də Bakıda anadan olub. O, talışəsillidir.Replərində söyüş söydü, iki dəfə həbs olundu, "battle"də uduzdu - Özünü repin atası sayan Paster Hip-hopla 10 yaşından həvəskar olaraq məşğul olmağa başlayıb. İlk peşəkar fəaliyyətinə 2009-cu ildə Difai qrupunun tərkibində oxuduğu "Artıq sabahdır" treki ilə başlayıb. Onun Difai qrupunda "Mən gedirəm", "Cavab ver", "Newschool", "Həyatın oyunu", "Marshal ve biz", "Forever", "Smackdown", "Music Note", "Love and peace", "Küçələr bizimdir", "Huk" kimi trekləri işıq üzü görüb. 2012-ci ildə də Difai qrupundan ayırlaraq "All in Label" və "Synaps Production" tərkibinə qatılıb. Həmin illərdə Klick Klick Bau, Pis teatr, Like 10, Meqabaytlar, TTM, Fransızsayağı işgəncə, North west, Bang bang, Demo, X noise, Label 3, Ağır metal, İri çaplı kimi treklərə imza atmışdır. Bu dövrdə Uran, Xpert, Sansar Salvo kimi repçilərlə əməkdaşlıq edib.

 Məşhurlaşması 
2016-cı ildə karyerasında yeni mərhələ başayır. Onun Dost və OD ilə birgə ifa etdiyi "1st class" treki böyük diqqət cəlb edir. 2017-ci ildə ilk albomu olan "Puldan baha" işıq üzü görür. 2018-ci ildə "Dorian Gray" sinqlını ərsəyə gətirib. 2018-ci ildə Xpertlə birgə ölkənin müxtəlif bölgələrinə tura çıxıb. 2019-cu ilin sonunda "Kəllə-Kəlləyə" layihəsi çərçivəsində rep-batlda etdiyi çıxışı ilə ölkədə böyük səs-küy yaratmışdır. 2020-ci ildə sayca ikinci solo albomu olan "Bina" albomunu təqdim edib. 2020-ci ildə İkinci Qarabağ müharibəsindəki qələbəyə həsr olunmuş "Yaşma" trekini oxuyub. 2021-ci ildə "Pulumu doğ" adlı trekini təqdim edib. 2023-cü ildə "Çirkin" albomu, bir il sonra isə RZZA ilə birlikdə "Lotos" mini-albomu işıq üzü görüb.

 Sonrakı illər 
2019-cu il dekabrın 26-da Binəqədi Rayon Məhkəməsi tərəfindən İnzibati Xətalar Məcəlləsinin 510-cu (xırda xuliqanlıq) və 535.1-ci (polisin qanuni tələbinə tabe olmamaq) maddələri ilə təqsirli bilinərək barəsində 30 sutka həbs qərarı çıxarılıb. Bəzi ictimai fəalların sözlərinə görə, onun saxlanmasına səbəb dekabrın 9-da yazdığı "Gang" adlı mahnısında "Paşa Bank" haqqında ifa etməsi olub. 2020-ci il yanvarın 21-də gündüz saatlarında cəza müddətini başa vuraraq azadlığa çıxıb.

O, müxtəlif dövrdə Xpert, Uran və digər sənətkarlar ilə əməkdaşlıq edib.

 Şəxsi həyatı 
21 yanvar 2023-cü ildə Natavan Əfəndiyeva ilə ailə həyatı qurmuşdur. Albert adlı bir oğlu var.Paster bu dəfə həyat yoldaşı üçün mahnı yazdı

 Diskoqrafiya 

 Sinqllar 

 Albomlar 
Onun diskoqrafiyasına 3 studiya albomu daxildir.
 Ad İl Albomun üz qabığı Qeyd Puldan baha 2016  Bina 2020  Çirkin 2023 

 Solo konsertlər 

 2023-cü il iyulun 1-də Elektra Events Hall-da Çirkin adlı solo konsert
 2023-cü il sentyabrın 9-da Elektra Events Hall-da Bakı Tərpən adlı solo konsert

 İstinadlar 

 Xarici keçidlər 



 iTunes — Paster

Kateqoriya:Azərbaycan repçiləri
Kateqoriya:Azərbaycanlı məhbuslar və məhkumlar
Kateqoriya:Azərbaycan talışları